Bill Fay

Bill Fay (født 1943) er en sanger, pianist og låtskriver fra London i England. Fay platedebuterte i 1967 med en singel på plateselskapet Deram Records. Han albumdebuterte i 1970, og han ga ut neste album i 1971. Albumene solgte dårlig og han fikk derfor ikke forlenget platekontrakten. Noen år seinere spilte han inn et nytt album, men dette ble aldri utgitt da og Fay ga deretter ikke ut noen musikk på mange år.

I 1998 ble de to albumene gjenutgitt, og i 2005 kom den skrinlagte tredje platen ut. Det hadde da blitt en slags kult rundt Fay hvor han ble kalt en tapt røst fra 1970-årene. Mellom 2012 og 2020 ga han ut tre helt nye studioalbum.

Comebacket, Life is people (2012), plasserte seg på topp fem i Norge og Fay havnet for første gang på albumlisten i England. Gjest på albumet var Jeff Tweedy fra Wilco.

Etter tre år fulgte Who is the sender?, og i  2020 Countless Branches. Man kan også høre hans musikk i den norske TV-serien Exit.

Diskografi 
 Bill Fay (1970)
 Time of the Last Persecution (1971)
 Tomorrow, Tomorrow & Tomorrow (2005, innspilt 1978)
 Life Is People (2012)
 Who Is the Sender? (2015)
 Countless Branches (2020)

Referanser

Eksterne lenker 
 

Engelske sangere
Engelske låtskrivere
Personer fra London
Engelske pianister